《江南曲》
清代·张埙

别君复几日，葵稆当门多。刀钱重腰带，秋风动绮罗。

七彩芙蓉帐，红衾叠寒波。秋夜长如此，寂寞金闺里。

梁上难同紫燕飞，镜前拟作青鸾死。思君忆君不见君，江南梦化陇西云。

前日缄书浑是泪，不须更验石榴裙。

作者简介：江苏吴县人，字商言，号瘦铜。乾隆三十四年进士，官内阁中书。考證金石及书画题跋，颇详瞻可喜。书法秀瘦可爱。工诗，少与蒋士铨齐名，以清峭胜。有《竹叶庵集》。